The Last of Us Part II

The Last of Us Part II (בתרגום חופשי לעברית: האחרונים מבינינו: חלק 2) הוא משחק הרפתקאות-פעולה, שפותח על ידי חברת Naughty Dog ומופץ על ידי "Sony Computer Entertainment" באופן אקסקלוסיבי עבור פלייסטיישן 4. אירועי המשחק מתרחשים חמש שנים לאחר אירועי The Last of Us‏ (2013), ובמהלכו השחקן ייכנס לנעליה של אלי, כעת בת ה-19, אשר יוצא למסע נקמה אישי ואכזרי במיוחד. המשחק מכיל מרכיבי אימה-הישרדות ומשוחק מנקודת המבט של אדם שלישי. המשחק יצא לשוק ב-19 ביוני 2020, לאחר שהוא הוכרז בדצמבר 2016, אך יציאתו לשוק נדחתה פעמיים: בפעם הראשונה לטובת הליכי פיתוח נוספים שנועדו לשפר את חוויית המשחק, ובפעם השנייה בשל סוגיות לוגיסטיות שנבעו כתוצאה מהתפרצות מגפת הקורונה. "The Last of Us Part II" הוא משחק אימה-הישרדות מסוגת פעולה-הרפתקאות המשוחק מנקודת המבט של אדם שלישי. במהלך המשחק, השחקן יוכל להשתמש בנשק חם, כלי נשק מאולתרים ובמכניקות התגנבות על מנת להתגונן מפני בני אדם עוינים ויצורים קניבליסטיים שנדבקו בזן מוטציה של פטריית קורדיפס. המשחקיות ב-"Part II" מציגות בצורה רחבה ומפורטת יותר גם את המשחקיות של המשחק הראשון, "The Last of Us". בין מכניקות המשחקיות החדשות, השחקן יוכל לחצות את הסביבה על ידי היכולת הגיע לנקודות תצפית גבוהות יותר באמצעות קפיצה וטיפוס תוך ניצול זריזותה של אלי, ולזחול על מנת להתחמק מאויבים. לאורך כל המשחק, לשחקן יהיה בן לוויה שאינו שחקן שיסייע להם, ובנוסף, חלקים גדולים מהמשחק יתקיימו בסיאטל, וושינגטון. גם במשחק הנוכחי יופיע "מצב האזנה" מהמשחק הקודם, המאפשר לשחקנים לאתר אויבים באמצעות תחושת שמיעה מוגברת ומודעות מרחבית, המצוינים כקווי מתאר הנראים דרך קירות וחפצים. בנוסף, השחקן יוכל לאסוף חפצים ותוספות במטרה לשדרג את המיומנויות בעץ המיומנויות שלו. שלושת הענפים העיקריים של העץ הם הישרדות, יצירה והתגנבות - שדרוגי הישרדות ישפרו את הבריאות, את טווח מצב ההאזנה והזריקה למרחקים; שדרוגי יצירה יאפשרו לשדרג את כלי הנשק, ישפרו את המהירות בה אלי משתדרגת ויאפשרו לה ליצור פצצות עשן והלם; שדרוגי התגנבות ישפרו את מהירות התנועה במהלך הזחילה, את מהירות ההריגה במהלך מצב התגנבות ויאפשר לשחקן ליצור משתיקי קול לאקדחים. "Part II" יציג גם כלבי שמירה שיכולים לעקוב אחר ריחו של השחקן. המשחק מתקיים במערב ארצות הברית הפוסט-אפוקליפטית ומופיעות בו הרבה דמויות שהופיעו במשחק הקודם, שהבולטות ביותר בהן הם אלי (אשלי ג'ונסון), ג'ואל מילר (טרוי בייקר), אחיו טומי (ג'פרי פירס) ואשתו, מריה (אשלי סקוט). המשחק נפתח בעיירת ג'קסון, ויומינג, המנוהלת על ידי טומי. בין אירועי שני המשחקים, אלי מתיידדת עם דינה (שאנון וודוורד), נערה יהודייה, ובן זוגה לסירוגין, ג'סי (סטיבן צ'אנג). הם נתקלים בחזית לשחרור וושינגטון; שחבריו הבולטים כוללים את אבי (לורה ביילי), מל (אשלי ברץ'), נורה (צ'לסי טאברס), אוון (פטריק פוגיט), ומני (אלחנדרו אדדה), ואת מנהיגם, אייזק (ג'פרי רייט). לאורך המשחק, השחקן נכנס לנעליהן של אלי ואבי. המשחק מתרחש גם בסיאטל, וושינגטון, וסנטה ברברה, קליפורניה, שם אלי פוגשת את הסרפייטס, קבוצת קנאים דתיים, ואת הפתנים, קבוצת שודדים, בהתאמה. בנוסף, אבי מתיידדת עם שני סרפייטס לשעבר, יארה (ויקטוריה גרייס), ואחיה לב (איאן אלכסנדר), נער טרנסג'נדר. חמש שנים לאחר אירועי המשחק הקודם, ג'ואל ואלי גרים כעת בג'קסון, עיירה הנמצאת תחת שליטתם וניהולם של טומי, אחיו של ג'ואל, ואשתו, מריה. אלי, לאחר שהתיידדה עם דינה וג'סי, מנהלת זוגיות גלויה עם דינה לאחר שזאת האחרונה נפרדה מג'סי. מאוחר יותר, לאחר שג'ואל וטומי נעלמים במהלך סיור בחיפוש אחר נגועים חדשים, אלי ודינה יוצאות לחקור. במקביל, נחשף שאבי וחברי קבוצתה נמצאים בפאתי ג'קסון במטרה להרוג את חברי העיירה. זמן קצר לאחר מכן, ג'ואל וטומי מצילים את אבי מהנגועים והם נמלטים מעדר גדול וחוזרים למאחז המנוהל על ידי הקבוצה של אבי. לאחר שהצמד מציג את עצמו, הם מותקפים על ידי הקבוצה של אבי. אלי מוצאת אותם אך מותקפת ומתבוננת בחוסר אונים במותו האלים של ג'ואל בידיה של אבי. מתגלה כי הקבוצה של אבי היא חלק מהחזית לשחרור וושינגטון. אלי, המושפעת מהאירוע, נשבעת לנקום. לאחר מכן, טומי, מתוסכל מכך שלג'קסון חסרים משאבים ללחימה בחזית לשחרור וושינגטון, רודף אחריהם עד לבסיסם בסיאטל בלבד. באישורה של מריה, אלי ודינה רודפות אחרי טומי. אלי ודינה יוצאות לסיאטל, שנכבשה ברובה על ידי החזית לשחרור וושינגטון, וחלקים ממנה נעולים מאחורי שערים של החזית. בניסיון להתקדם לתוך העיר, אלי ודינה יוצאות למסע ארוך כדי למצוא דלק שבאמצעותו הן יוכלו לפתוח את אחד השערים. כאשר הן לבסוף מצליחות לפתוח את השער, השתיים נופלות למארב של החזית לשחרור וושינגטון. דינה מצליחה להימלט, אבל אלי נופלת בשבי ונלקחת לאחד מהבסיסים של החזית, שממוקם בתוך בית ספר נטוש. היא נחקרת על ידי אחד מהחיילים של המיליציה, אבל דינה מתנגבת לתוך הבסיס ומצילה את אלי. השתיים בורחות מהבסיס ומתקדמות לעבר בסיס נוסף של החזית, שממוקם בתוך בניין שידור נטוש, בו נמצאת ליה, אחת מהשותפות של אבי. כאשר הן מגיעות לבניין, מתגלה כי ליה כבר נרצחה על ידי קבוצה המכונה "המצולקים". בניסיון לצאת מהבניין, השתיים נאלצות להימלט מקבוצה גדולה של חברי החזית, ובעקבות זאת, הן נאלצות לברוח לתוך מנהרת הרכבת התחתית של סיאטל. לאחר מסע מפרך בתוך המנהרה, אלי ודינה נמלטות מקבוצה גדולה של נגועים. לאחר שאלי שואפת את האדים שמופצים על ידי פטריית הקורדיספס, היא חושפת בפני דינה את העובדה שהיא חסינה לפטרייה. דינה לאחר מכן חושפת בפני אלי שהיא בהיריון. השתיים מוצאות מחסה בתוך אולם קולנוע נטוש. בבוקר שלמחרת, דינה לא מרגישה מספיק טוב כדי לצאת עם אלי למצוא את טומי, אז אלי הולכת לבד. היא מתגנבת לתוך שכונה בשליטת החזית לשחרור וושינגטון, שבה טומי אמור להיות, אבל שם היא מוצאת במקומו את ג'סי. השניים נאלצים להימלט מקבוצה גדולה של נגועים ושל לוחמי החזית, שבעקבותה ג'סי מחליט להישאר מאחור ולתת לאלי להמשיך בניסיון לחסל את נורה, אחת מהשותפות של אבי, שמשרתת בבית חולים בסיאטל. בדרך לבית החולים, אלי נופלת לתוך שני מארבים שונים של כת הסרפייטס, שנלחמת בחזית לשחרור וושינגטון על שליטה בסיאטל. לבסוף, אלי מצליחה להגיע לבית החולים, והיא מצליחה ללכוד את נורה, שנדבקת בווירוס תוך כדי המרדף. אלי מכה את נורה למוות באמצעות צינור שבור, וחוזרת בחזרה לבסיס באולם הקולנוע. בפלאשבק, אלי חוזרת לבית החולים שממנו ג'ואל חילץ אותה, ומגלה מה באמת קרה שם. היא מתעמתת עם ג'ואל, ולבסוף מחליטה לחתוך אותו מחייה. למחרת, ג'סי ואלי יוצאים לכיוון "האקווריום", שמשמש בתור בסיס לא-רשמי בשביל אבי. השניים עושים את דרכם דרך חלקים מסיאטל שהוצפו על ידי סופות. באמצע הדרך, ג'סי מחליט לחזור ולנסות למצוא את טומי, ומשאיר את אלי לעשות את דרכה לאקווריום לבדה. אלי גונבת סירת מנוע מהחזית לשחרור וושינגטון לאחר קרב ארוך בקניון נטוש, אבל בעודה שטה לעבר האקווריום, היא נפגעת על ידי סופת רעמים ונאלצת לשחות את דרכה לשם. באקווריום, היא מוצאת שניים מחבריה של אבי, מל ואוון, וחוקרת אותם לגבי מיקומה של אבי באיומי אקדח. תוך כדי התחקור, אוון תוקף את אלי, מה שמאלץ אותה לירות בו ולדקור את מל בצווארה. היא מזדעזעת ונכנסת להתקף חרדה כשהיא מגלה שמל הייתה בהריון. טומי אוסף את אלי מהאקווריום, והם עושים את דרכם בחזרה לאולם הקולנוע. לאור מצבה של דינה, והעובדה שרוב חברי הצוות של אבי כבר מתים, ג'סי מציע לאלי לחזור בחזרה לג'קסון. תוך כדי השיחה שלהם, נשמע מאבק מהחדר בו טומי נמצא. אלי וג'סי מגיעים לשם, אבל ג'סי נורה בראשו על ידי אבי, שמחזיקה את טומי כבן ערובה. בנקודה זו, המשחק עובר לנקודת מבטה של אבי. בפלשבק, מתגלה כי אבי היא בתו של המנתח אותו ג'ואל הרג במשחק הראשון. לאחר שהיא סיימה לנקום בג'ואל, אבי חוזרת לסיאטל, שם היא יוצאת לסיורים עם אוון ומל. תוך כדי אחד מהסיורים שלה בצ'יינטאון, היא נופלת למארב של הסרפייטס, ונלקחת כבת ערובה ליער בו הסרפייטס מתכננים להוציא אותה להורג. בין הנידונים למוות נמצאת גם יארה, חברה בכת בעצמה, שסייעה לאחיה לברוח מהכת. אחד מהמוציאים להורג מכה את ידה של יארה בפטיש ופוצע אותה קשות, אבל אז מגיע לב, אחיה של יארה, שמשחרר אותה ואת אבי. השלושה בורחים מהיער תוך כדי שהם נמלטים ממארבים של נגועים. לאחר מכן, אבי והאחים מתפצלים. אבי מוצאת אותם שוב בקראוון נטוש, שם מתגלה כי יארה צריכה שיכרתו את היד שלה, שהזדהמה מהפצעים שלה. לב ואבי עושים את דרכם אל בית החולים, במטרה למצוא ערכת ניתוח שבאמצעותה יהיה אפשר לכרות את ידה של יארה. השניים לוקחים קיצור דרך במטרה להימנע מפטרולים של החזית לשחרור וושינגטון, שצדה את הסרפייטס ואת אבי, שהתחמקה מהשירות שאליו היא נשלחה על ידי אייזק, מפקד החזית לשחרור וושינגטון. אבי מגיעה לבית החולים אבל נלכדת על ידי חברי החזית, ומוחזקת כאסירה עד שאייזק יוכל לתחקר אותה. אבי משוחררת על ידי נורה, שמספרת לה שיש כנראה ערכות ניתוח פנויות במרתפים הנטושים של בית החולים, שאליהם הובאו הנדבקים הראשונים בסיאטל. אבי מוצאת ערכת ניתוח במרתפים, אבל נאלצת להילחם ב"מלך עכברוש", קבוצת נגועים שהתמזגו אחד לתוך השני לאורך השנים בהן הם היו לכודים במרתף. לאחר קרב אכזרי במיוחד, אבי יוצאת מהמרתפים, ומביאה את ערכת הניתוח למל, שמסכימה לנתח את יארה ולכרות את ידה. באקווריום, אבי ויארה מגלות שלב חזר לאי הסרפייטס, בו אימו גרה, במטרה לנסות להתפייס איתה. אבי ויארה מתכוונים לחלץ אותו משם כיוון שהחזית לשחרור וושינגטון מתכוונת לערוך פשיטה על הבסיס של הסרפייטס על האי. בדרך לשם, אבי נתקלת במאני, אחד מחבריה ליחידה, שמנסה להילחם בצלף שהרג כמה מחברי החזית. תוך כדי הקרב, מאני נהרג על ידי הצלף, מה שמותיר את אבי לבדה. יארה מתערבת בקרב, ומנטרלת את הצלף, שמתגלה כטומי. אבי ויארה עושות את דרכן לאי הסרפייטס, תוך כדי שהן מחסלות סרפייטס בדרך לבית בו אימו של לב נמצאת. כשהם מגיעים לבית, מתגלה כי לב הרג את אימו, שניסתה לחסל אותו. בדרכם לנמל של אי הסרפייטס, ממנו הם אמורים לברוח, השלושה נקלעים למארב של החזית לשחרור וושינגטון, בפיקודו של אייזק בעצמו. בניסיון להגן על לב ואבי, יארה מחסלת את אייזק, ונהרגת בעצמה על ידי החיילים של החזית. אבי ולב מצליחים לבסוף לברוח מהאי בחזרה לאקווריום, אבל שם הם מוצאים את גופותיהם של מל ואוון, בצמוד למפה שמובילה את לב ואבי לאולם הקולנוע. כנקמה על מותם של חבריה, אבי פורצת לאולם במטרה לחסל את אלי. בנקודה זו, המשחק חוזר לנקודה בה הוא עצר קודם לכן: אבי הורגת את ג'סי ומחזיקה את טומי כבן ערובה. היא מתכוונת לחסל גם את אלי, אבל טומי מתערב, ונורה בראשו גם כן. אלי מנצלת את הסחת הדעת הזו כדי לברוח לחדרים האחוריים של אולם הקולנוע, שם אבי נלחמת בה. אבי שוברת את ידה של אלי ומכה אותה. דינה מנסה להתערב ולהרוג את אבי, אבל אבי תופסת את דינה ומאיימת לשסף את גרונה. לב עוצר את אבי מלהרוג את דינה, ואבי מאיימת להרוג את אלי אם היא אי פעם תראה אותה שוב. כשנה לאחר מכן, אלי ודינה מקימות חווה בה הן מגדלות את בנן, ג'יי-ג'יי. אלי מבלה עם בנה, אבל היא ממשיכה לסבול מפוסט-טראומה לאור העובדה שחזתה במותו האכזרי של ג'ואל. בינתיים, אבי ולב מהגרים לסנטה ברברה, קליפורניה, בניסיון להתחקות אחרי שרידי ארגון הגחליליות. תוך כדי סיור בשכונה בסנטה ברברה, השניים נלכדים על ידי כנופיה מקומית שחוטפת אותם. לאחר מכן, טומי, שמתגלה כי הוא שרד את ניסיון הרצח על ידי אבי, מגיע לביתה של אלי ומספר לה שאבי נמצאת בסנטה ברברה. למרות התנגדותה של דינה, אלי מחליטה לצאת לסנטה ברברה בחיפוש אחר אבי. היא מאתרת את האנשים שלכדו את אבי, ומגלה כי אבי מוחזקת כבר כמה חודשים בבסיס של הכנופיה. אלי עושה את דרכה אל תוך הבסיס של הכנופיה, ומציתה מרד אצל האסירים המוחזקים בבסיס. אחד מהאסירים מספר לאלי שאבי מוחזקת כבר כמה שבועות באזור העינויים של הבסיס, לאחר שהיא ולב ניסו לברוח. אלי משחררת את אבי, אבל לא לפני שהיא מתחילה קרב בין השתיים, בניסיון לחסל את אבי. לאחר קרב אכזרי שבמהלכו אבי כורתת את אצבעותיה של אלי, אלי כמעט מטביעה את אבי, אבל מפסיקה כשהפוסט-טראומה שלה גורמת לה לפלאשבק לשיחה האחרונה שלה עם ג'ואל. היא לבסוף נכנעת ונותנת לאבי לברוח מהאי. אלי חוזרת לחווה, ומגלה שדינה עזבה ביחד עם ג'יי-ג'יי.. אלי מנסה לנגן על הגיטרה את השיר האהוב על ג'ואל, אבל לא מצליחה מאחר ששתיים מאצבעותיה נכרתו במהלך הנקמה שלה. אלי מחליטה לעזוב גם כן את החווה, אל עבר גורל לא ידוע. פיתוחו של המשחק החל בשנת 2014, זמן קצר לאחר הפצת גרסת הרימאסטר של "The Last of Us". השחקנים טרוי בייקר ואשלי ג'ונסון שבים לגלם את דמויותיהם כג'ואל ואלי, בהתאמה. ניל דרוקמן שב לעבודתו על המשחק כבמאי הקריאייטיבי וכתסריטאי לאחר שעבד על "The Last of Us", אולם הפעם עלילת המשחק נכתבה שיתוף פעולה עם התסריטאי האלי גרוס. ברוס סטרלי, במאי המשחק המקורי, עזב את Naughty Dog בשנת 2017, ובמקומו נבחרו אנתוני ניומן וקורט מרגנאו לביים את "Part II"; ניומן שימש ככוריאוגרף הלחימה של "The Last of Us", ומרגנאו היה במאי המשחק "Uncharted: The Lost Legacy". המלחין גוסטבו סנטולוללה שב להלחין הפסקול עבור "Part II". התוכניות למצב מולטי-פלייר עבור המשחק בוטלו מכיוון שהמשאבים הועברו לשיפור היקפו. ב-Naughty Dog הצהירו כי "Part II" הוא המשחק הארוך ביותר שהם עבדו עליו. "Part II" הוכרז במהלך אירוע ה-"PlayStation Experience" שהתקיים בדצמבר 2016. הטריילר הראשון חשף את חזרתם של אלי וג'ואל, חמש שנים לאחר המשחק הראשון. הוצהר כי השחקן ייכנס לנעליה של אלי בת ה-19, לאחר שהיה ניתן לשחק אותה בחלק קטן מהמשחק הראשון, בו ג'ואל היה הדמות הראשית אותו השחקן שיחק. בעוד שהמשחק הראשון עסק בתמות של אהבה, דרוקמן הצהיר כי "Part II" יעסוק בתמות של שנאה. העבודה על לכידת התנועה החלה בשנת 2017. זמן קצר לאחר הפצת המשחק "The Lost Legacy" באוגוסט 2017, הצוות שעבד על המשחק הראשון עבר לסייע בפיתוח "Part II", כלומר, האולפן כולו עבד עליו. הטריילר השני למשחק יצא באוקטובר 2017 כחלק משבוע המשחקים בפריז, ובמהלכו נחשפו ארבע דמויות חדשות: יארה (ויקטוריה גרייס), לב (איאן אלכסנדר), אמילי (אמילי סוואלו), ודמות ללא שם שגולמה על ידי לורה ביילי. דרוקמן הצהיר כי הדמויות "אינן נלוות למסע הבא של אלי וג'ואל". המשחק הוצג בכנס E3 2018 של סוני. טריילר נוסף הוצג ב-"State of Play", מצגת הנוגעת למשחקי פלייסטיישן עתידיים שהתקיים בספטמבר 2019. באפריל 2020, בייקר הפציר בשחקנים להיכנס לעלילת המשחק בראש פתוח וחשף כי לג'ואל יהיה "תפקיד מרכזי" בעלילה, ובנוסף הצהיר שהוא לא בטוח אם השחקנים יאהבו את הנרטיב או ישנאו אותו, אך לא יישארו "אמביוולנטיים" לגביו. במקור, המשחק התעתד לצאת לשוק ב-21 בפברואר 2020, אך באוקטובר 2019, תאריך יציאתו לשוק נדחה ל-29 במאי 2020. סוני הכריזה על ארבע מהדורות: מהדורה רגילה, מיוחדת, אספנים ומהדורת אלי. המהדורות השונות מגיעות עם פריטי אספנים שונים כמו פריטים ויכולות לא נעולות, בנוסף לבונוס בהזמנת המשחק מראש. ב-2 באפריל 2020, Naughty Dog הודיעה שפיתוח המשחק כמעט הושלם, אך תאריך יציאתו יידחה ללא הגבלת זמן בגלל בעיות לוגיסטיות שנגרמו כתוצאה מהתפרצות מגפת הקורונה. ב-27 באפריל דלפו מספר קטעי וידאו ברשת, בהם נראו קטעים, משחקיות ופרטי עלילה. דרוקמן צייץ שהוא "שבור לב" עבור המעריצים וצוות הפיתוח, שהקדישו שנים על פיתוח המשחק. בהמשך אותו יום, הודיעה סוני שהמשחק יופץ לשוק ב-19 ביוני 2020. מספר ימים לאחר מכן הצהירה סוני כי היא זיהתה את המדליפים, וכי הם אינם קשורים לסוני או ל-Naughty Dog. בעוד שהטריילר השני התקבל בביקורות חיוביות לרוב, הוא עורר ביקורת על האלימות המוצגת בו. נשיא "Sony Computer Entertainment" באירופה, ג'ים ראיין, הגן על הטריילר ואמר שהמשחק מיוצר על ידי מבוגרים ומיועד לאותו קהל. דרוקמן הסביר: "אנו מפיקים משחק על מעגל האלימות ואנחנו מצהירים על פעולות אלימות ועל ההשפעה שיש להם... [הרעיון] היה שהשחקן ירגיש דוחה בגלל חלק מהאלימות שהוא מבצע בעצמו." הסצנה המוצגת במהלך פאנל המשחק בכנס E3 2018, במהלכה אלי מנשקת אישה אחרת, דינה, זכתה לשבחים על כך שיוצרי המשחק הצליחו להנפיש נשיקה - שנחשבת לעיתים קרובות כקשה להנפשה - בצורה לוהטת ואמינה. המבקרים גם שיבחו את הגרפיקה המשופרת, את הבינה המלאכותית של האויב ואת מכניקת הלחימה. אתר האינטרנט הרשמי של The Last of Us Part II (באנגלית) מדיה וקבצים בנושא The Last of Us Part II בוויקישיתוף The Last of Us Part II, סרטונים בערוץ היוטיוב "The Last of Us Part II", במסד הנתונים הקולנועיים IMDb (באנגלית) המשחק The Last of Us Part II מתורגם בבלוג סטארגיימס מכונה גם The Last of Us II או The Last of Us 2 אותו הפרס הוענק גם למשחקים "Cyberpunk 2077" ו-"Ghost of Tsushima". Schreier, Jason (March 12, 2020). "As Naughty Dog Crunches On The Last Of Us II, Developers Wonder How Much Longer This Approach Can Last". Kotaku. G/O Media. Archived from the original on March 12, 2020. Retrieved March 13, 2020. Schreier, Jason (April 2, 2020). "The Last of Us II Delayed Indefinitely". Kotaku. G/O Media. Archived from the original on April 2, 2020. Retrieved April 2, 2020. Makuch, Eddie (December 5, 2016). "The Last of Us 2 Brings on Westworld Writer; Story Described as "Intense"". GameSpot. CBS Interactive. Archived from the original on December 7, 2016. Retrieved December 7, 2016. Hood, Vic (March 5, 2020). "The Last of Us 2 release date, trailers, news and rumors". TechRadar. Future plc. Archived from the original on March 14, 2020. Retrieved March 14, 2020. Schreier, Jason (October 24, 2019). "Sources: The Last of Us 2 Delayed To Spring UPDATE: Confirmed". Kotaku. G/O Media. Archived from the original on December 11, 2019. Retrieved January 3, 2020. Dekker, Jacob (September 27, 2019). "The Last Of Us Part 2 - What We Thought Of The Demo". GameSpot. CBS Interactive. Archived from the original on September 28, 2019. Retrieved January 3, 2020. Turi, Tim (September 26, 2019). "Hands-on with The Last of Us Part II, new gameplay details revealed". PlayStation.Blog. Sony Interactive Entertainment. Archived from the original on October 1, 2019. Retrieved January 3, 2020. Espineli, Matt; Plagge, Kallie; Watts, Steve (April 27, 2020). "The Last Of Us 2: New Release Date, Gameplay, Impressions, And What You Need To Know". GameSpot. CBS Interactive. Retrieved April 28, 2020. Kim, Matt (April 17, 2019). "The Last of Us Part 2 Has Finished Shooting Its Final Scene". USGamer. Gamer Network. Archived from the original on May 8, 2019. Retrieved May 8, 2019. Boatman, Brandon (April 15, 2017). "The Last of Us Part II MoCap Has Begun Shooting". Hardcore Gamer. DoubleJump Publishing. Archived from the original on April 18, 2017. Retrieved October 24, 2019. Dornbush, Jonathon (September 27, 2019). "The Last of Us Part 2 Creative Director on Joel's Role, Ellie's New Relationship". IGN. Ziff Davis. Archived from the original on September 26, 2019. Retrieved October 24, 2019. Makuch, Eddie (December 4, 2016). "The Last of Us 2: Bruce Straley Not Returning to Direct". GameSpot. CBS Interactive. Archived from the original on March 12, 2017. Retrieved December 7, 2016. Brightman, James (September 13, 2017). "Naughty Dog's Bruce Straley leaves the studio". Gamesindustry.biz. Gamer Network. Archived from the original on September 14, 2017. Retrieved September 14, 2017. Wells, Evan (March 9, 2018). "An Update from Studio President Evan Wells". Naughty Dog. Sony Interactive Entertainment. Archived from the original on March 10, 2018. Retrieved March 10, 2018. Takahashi, Dean (June 14, 2018). "The Last of Us Part II game directors unravel their E3 demo for us". VentureBeat. Archived from the original on June 14, 2018. Retrieved October 24, 2019. Pereira, Chris (December 3, 2016). "In The Last of Us: Part 2, You Play as Ellie". GameSpot. CBS Interactive. Archived from the original on March 12, 2017. Retrieved December 4, 2016. Dan Silver, ‏The Last of Us Part 2 exclusive interview: Neil Druckmann on Ellie's sexuality, video game violence and the 'death' of Joel, The Telegraph, 27 September 2019 Ramée, Jordan (September 25, 2019). "The Last Of Us Part 2 Is Naughty Dog's Longest Game". GameSpot. CBS Interactive. Archived from the original on September 26, 2019. Retrieved October 24, 2019. Druckmann, Neil (December 3, 2016). "The Last of Us Part II". PlayStation Blog. Sony Interactive Entertainment. Archived from the original on December 3, 2016. Retrieved December 4, 2016. Robinson, Martin (December 3, 2016). "Ellie is the lead character in The Last of Us Part 2". Eurogamer. Gamer Network. Archived from the original on December 4, 2016. Retrieved December 4, 2016. Druckmann, Neil (October 30, 2017). "The Last of Us Part II Interview: A New Look at the World of The Last of Us". YouTube. Retrieved March 14, 2020. It's been almost a year since we announced The Last of Us Part II. It's been hard being quiet for so long. If you know, in the meantime, we put out a little game called Uncharted: The Lost Legacy. And with that finally out there and people playing it and enjoying it, the entire studio is now on The Last of Us Part II. We're in full production." Sliva, Marty (August 17, 2017). "Uncharted: The Lost Legacy Review". IGN. Ziff Davis. Archived from the original on January 3, 2020. Retrieved March 14, 2020. Osborn, Alex (October 30, 2017). "The Last of Us 2 Voice Cast Revealed". IGN. Ziff Davis. Archived from the original on October 30, 2017. Retrieved October 31, 2017. Saed, Sherif (October 30, 2017). "The Last of Us Part 2 trailer is maybe the best thing shown today – watch it here". VG247. Gamer Network. Archived from the original on November 9, 2017. Retrieved November 9, 2017. Druckmann, Neil (October 30, 2017). "The Last of Us Part II – Another Piece of the Puzzle". PlayStation Blog. Sony Interactive Entertainment. Archived from the original on October 31, 2017. Retrieved October 31, 2017. Moyse, Chris (May 22, 2018). "Naughty Dog tweet teases The Last of Us Part II reveal at E3". Destructoid. Enthusiast Gaming. Archived from the original on May 1, 2019. Retrieved May 27, 2018. Sheridan, Connor (September 24, 2019). "The Last of Us Part 2 trailer brutally reveals why Ellie's killing everybody". GamesRadar+. Future plc. Archived from the original on September 25, 2019. Retrieved October 24, 2019. Sheridan, Connor (April 2, 2020). "The Last of Us 2 according to Troy Baker: 'I don't know whether people are going to like it or hate it'". GamesRadar+. Future plc. Archived from the original on April 28, 2020. Retrieved April 28, 2020. Makuch, Eddie (April 2, 2020). "The Last Of Us 2's Story Will Be Divisive, Troy Baker Says". GameSpot. CBS Interactive. Archived from the original on April 16, 2020. Retrieved April 28, 2020. Tailby, Stephen (April 3, 2020). "The Last of Us 2's Story Will Make Us Question Everything, Says Troy Baker". Push Square. Gamer Network. Archived from the original on April 12, 2020. Retrieved April 28, 2020. Druckmann, Neil (October 24, 2019). "The Last of Us Part II Comes to PS4 in May". PlayStation Blog. Sony Interactive Entertainment. Archived from the original on October 24, 2019. Retrieved October 24, 2019. Dornbush, Jonathon (April 2, 2020). "The Last of Us Part 2 Delayed Indefinitely, No New Release Date Set". IGN. Ziff Davis. Archived from the original on April 2, 2020. Retrieved April 2, 2020. Druckmann, Neil (September 24, 2019). "The Last of Us Part II Arrives on February 21, 2020". PlayStation Blog. Sony Interactive Entertainment. Archived from the original on September 24, 2019. Retrieved October 24, 2019. Peters, Jay (April 2, 2020). "The Last of Us Part II delayed indefinitely due to novel coronavirus". The Verge. Vox Media. Archived from the original on April 2, 2020. Retrieved April 2, 2020. Avard, Alex; Sheridan, Connor (April 27, 2020). "The Last of Us 2 gameplay leaks online, contains major story spoilers". GamesRadar+. Future plc. Archived from the original on April 27, 2020. Retrieved April 27, 2020. Watts, Steve (April 27, 2020). "The Last Of Us 2 Plot Details Leak, Naughty Dog Responds". GameSpot. CBS Interactive. Archived from the original on April 27, 2020. Retrieved April 27, 2020. Hernandez, Patricia (April 27, 2020). "The Last of Us Part 2 leak seems to show massive spoilers". Polygon. Vox Media. Archived from the original on April 28, 2020. Retrieved April 28, 2020. Hulst, Herman (April 27, 2020). "Release Date Updates For The Last of Us Part II, Ghost of Tsushima". PlayStation.Blog. Sony Interactive Entertainment. Archived from the original on April 27, 2020. Retrieved April 27, 2020. Wales, Matt (April 27, 2020). "The Last of Us Part 2 gets new June release date". Eurogamer. Gamer Network. Archived from the original on April 27, 2020. Retrieved April 27, 2020. Taylor, Haydn (May 1, 2020). "The Last of Us Part 2 leaked online". GamesIndustry.biz. Gamer Network. Archived from the original on May 1, 2020. Retrieved May 1, 2020. Hannah Dwan, ‏The Last of Us Part 2's Paris Games Week trailer is a brutally violent introduction, The Telegraph, 30 October 2017 Dan Silver, ‏PlayStation defends domestic abuse in trailers: "A game made by adults, to be played by adults", The Telegraph, 31 October 2017 Totilo, Stephen (June 13, 2018). "We Talked To The Last Of Us Part II's Director About The Game's Violence (And More Treacherous Stealth)". Kotaku. G/O Media. Archived from the original on June 13, 2018. Retrieved June 14, 2018. Plunkett, Luke (June 12, 2018). "A Kiss Has Been One Of The Stars Of 2018". Kotaku. G/O Media. Archived from the original on June 12, 2018. Retrieved October 24, 2019. Hernandez, Patricia (June 11, 2018). "Naughty Dog explains how it made that Last of Us II kiss look so real". The Verge. Vox Media. Archived from the original on June 12, 2018. Retrieved June 12, 2018. Ingraham, Nathan (June 11, 2018). "First 'The Last of Us: Part II' gameplay shows off refined combat". Engadget. Verizon Media. Archived from the original on June 12, 2018. Retrieved October 24, 2019. Massongill, Justin (January 12, 2017). "The Winners: PlayStation.Blog Game of the Year 2016". PlayStation Blog. Sony Interactive Entertainment. Archived from the original on January 17, 2017. Retrieved October 24, 2019. Chalk, Andy (November 17, 2017). "Here are your 2017 Golden Joystick Award winners". PC Gamer. Future plc. Archived from the original on November 18, 2017. Retrieved November 18, 2017. Makuch, Eddie (December 8, 2017). "The Game Awards 2017 Winners Headlined By Zelda: Breath Of The Wild's Game Of The Year". GameSpot. CBS Interactive. Archived from the original on December 9, 2017. Retrieved October 7, 2018. Ashaari, Alleef (July 2, 2018). "PlayStation and PS4 Won E3 2018, According to Game Critics Awards". Game Revolution. CraveOnline. Archived from the original on July 8, 2018. Retrieved July 4, 2018. Tom Hoggins, ‏Golden Joysticks 2018 nominees announced, voting open now, The Telegraph, 24 September 2018